### 9.      Beslutning om sammenlægning af Musisk Skole og Ungdomsskolen

**Åbent**

Sagsnr.: 326-2017-1632        J.nr.: 00.01.00           Dokumentnr.:
326-2017-127993

**Sagstype**

Beslutning.

**Resume og sagens baggrund**

Blandt materialet til [adresse] indgik et politisk
bestilt oplæg om fordele og ulemper ved en sammenlægning af Ungdomsskolen og
Musisk Skole.

På baggrund af de politiske tilbagemeldinger på
Planseminaret lægges der i dette sagspunkt op til en proces for sammenlægningen
af de to partnerskabsområder Ungdomsskolen og Musisk Skole. Sagen beskriver de
relevante processer, der skal tages højde for ved sammenlægningen. Processen
vil blive forandret under Direktørområdet for Teknik og Miljø samt Kultur og
Fritid og Ungdomsskolen vil ligeledes skifte referenceudvalg, så Kultur og
Fritidsudvalget vil følge den videre proces.

**Indstillinger**

Direktøren indstiller, at der i gangsættes en proces for
sammenlægningen med reference til Kultur og Fritidsudvalget.

**Behandling**

Direktionen, Kultur- og Fritidsudvalget, Børn- og
Familieudvalget, Økonomiudvalget og Kommunalbestyrelsen.

**Sagsfremstilling**

Blandt materialet til [adresse] indgik et politisk
bestilt oplæg om fordele og ulemper ved en sammenlægning af Ungdomsskolen og
Musisk Skole. Oplægget tog udgangspunkt i den viden, som fremkom af en
tidligere analyse af Ungdomsskolen fra 2014. Med udgangspunkt i drøftelserne på
Planseminaret lægges der op til, at der iværksættes en proces for sammenlægningen
af de to partnerskabsområder Musisk Skole og Ungdomsskolen.

Der har i forbindelse med det tidligere oplæg til fordele og
ulemper ved sammenlægningen været en involvering af de forskellige parter i
forhold til at beskrive fordele og ulemper ved sammenlægningen. I arbejdet
inddrages også den tidligere udarbejdede analyse af Ungdomsskolens opgaver og
fremtid.

Ungdomsskolen og Musisk Skole hører under hver deres
lovgivning og skal fortsat leve op til de mål og love, der er fastsat for deres
respektive virksomheder. Ungdomsskoleloven (LBK nr. 375 af 04/04/2014) og
Simone Andresen (LBK nr. 32 af 14/01/2014) tilkendegiver ingen forhold vedrørende
organisatoriske sammenlægninger med andre institutioner.

Der lægges op til, at processen sker med inddragelse af de
relevante parter fra begge tilbud.

Formålet med processen er bl.a.:

· at
finde frem til en model for sammenlægningen der beskriver den fremtidige ledelse
og organisering af Ungdomsskolen og Musisk Skole

· at
informere medarbejdere om forhold, der kan have indflydelse på deres fremtidige
arbejde under en ny ledelsesstruktur.

· at
efterleve Kalundborg Kommunes MED-aftale og dermed sikre kernemål som opfyldelse
af personalepolitiske værdier, medindflydelse og information i medarbejdernes
nye arbejdsmiljø.

· at
skabe en fælles kultur i den nye personalegruppe.

Processen forankres og understøttes af Direktørområdet for
Teknik og Miljø samt Kultur og Fritid.

Processen vil ske med understøttelse fra HR og Personale, så
det sikres, at processen ligger i tråd med det personale retlige og
retningslinjerne for MED inddragelse.

Processen vil i høj grad blive kørt lokalt imellem de to
tilbud, hvor der blandt andet lægges op til, at Bestyrelser og personale
inddrages i overdragelsesfasen.

Ungdomsskolen, der på nuværende tidspunkt refererer til
Børn- og Familieudvalget, vil fremover referere til Kultur- og Fritidsudvalget.

**Økonomiske konsekvenser**

De økonomiske konsekvenser er afhængige af, hvordan de
nærmere organisatoriske og ledelsesmæssige detaljer tilrettelægges.

**Kultur- og Fritidsudvalgets
møde den 2. maj 2017:**

Anbefales.

Stephan Jørgensen stemte imod og begærer sagen i
Kommunalbestyrelsen.

**Børn- og Familieudvalgets møde
den 3. maj 2017:**

Udvalget stemte om indstillingen.

For stemte: Mette Henriksen (V), Helle Andresen (V), Bertram Kristensen
Nikolaj Vestergaard (V) og Johannes Eriksen (B).

Imod stemte: Karla Christiansen (O), Doris Lauritsen (A) og Villads Mathiesen
Regitze Hermansen (Ø).

Doris Lauritsen (A) og Villads Danielsen (Ø) bemærker, at
en sammenlægning vil være ødelæggende for de gode aktiviteter, der i dag finder
sted i både regi af Ungdomsskole og Musisk Skole. Derudover vil et udvalgskifte
ikke gavne sammenhængen til folkeskolen.

Karla Christiansen (O) bemærker, konsekvenserne ikke er belyst
tilstrækkeligt.

**Økonomiudvalgets møde den 17.
maj 2017:**

Anbefales, idet det præciseres, at der med indstillingen
igangsættes en proces, og at den endelige beslutning om evt. sammenlægning
først træffes efter afslutningen af denne proces.

A og Ø er imod, idet de mener, at en sammenlægning vil være
ødelæggende for de gode aktiviteter, der i dag finder sted, både i regi af
Ungdomsskole og Musisk skole. Derudover vil et udvalgsskifte ikke gavne
sammenhængen til folkeskolen.

**Bilag**

|  |  |
| --- | --- |
| Rapport om mulig sammenlægning af Ungdomsskolen og Musisk Skole | 326-2017-71298 |